ವೆಂಟಿಲೇಟರ್ ಗೆ ಹೋದ್ರೆ ಕೊರೋನಾ ಸೋಂಕಿತನ ಕಥೆ ಮುಗಿಯಿತು...ಶಾಸಕ ಸತೀಶ್ ರೆಡ್ಡಿ ಬಾಂಬ್ ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು : ಕೊರೋನಾ ಅಪಾಯಕಾರಿಯಲ್ಲ, ಕೊರೋನಾ ಜೊತೆಗೆ ನಾವು ಬದುಕಲು ಕಲಿಯಬೇಕಿದೆ ಅನ್ನುವ ಮಾತುಗಳು ಇದೀಗ ರಾಜಕಾರಣಿಗಳ ಬಾಯಲ್ಲಿ ಮಾಮೂಲಿಯಾಗಿದೆ. ಆದರೆ ಸೋಂಕಿತರಿಗೆ ಸೂಕ್ತ ಚಿಕಿತ್ಸೆ ವ್ಯವಸ್ಥೆ ಮಾಡುವ ತಾಕತ್ತು ಇವರಿಗೆ ಇಲ್ಲದಂತಾಗಿದೆ. ಸೋಂಕಿತರ ರಕ್ತ ಹೀರುತ್ತಿರುವ ಖಾಸಗಿ ಆಸ್ಪತ್ರೆಗಳನ್ನು ನಿಯಂತ್ರಿಸುವ ದಮ್ಮು ಕೂಡಾ ಇವರಿಗೆ ಇರುವಂತಿಲ್ಲ. ಈ ನಡುವೆ ಕೊರೊನಾ ಪೇಶೆಂಟ್ ವೆಂಟಿಲೇಟರ್ ಗೆ ಹೋದ್ರೆ ಭಾರೀ ಡೇಂಜರ್. ವೆಂಟಿಲೇಟರ್ ಗೆ ಹೋದವರು ಬದುಕಿಬರೋದು ಕಷ್ಟ. ಬೆಂಗಳೂರಿನಲ್ಲಿ ವೆಂಟಿಲೇಟರ್ ಗೆ ಹೋದವರು ವಾಪಸ್ ಬಂದಿದ್ದು ಕಡಿಮೆ ಅನ್ನುವ ಅಘಾತಕಾರಿ ಅಂಶವೊಂದನ್ನು ಶಾಸಕ ಸತೀಶ್ ರೆಡ್ಡಿ ಹೊರ ಹಾಕಿದ್ದಾರೆ. ವಿಧಾನ ಸೌಧದಲ್ಲಿ ನಡೆದ ರಾಜ್ಯ ಸಾರ್ವಜನಿಕ ಲೆಕ್ಕ ಪತ್ರ ಸಮಿತಿ ಸಭೆಯಲ್ಲಿ ಮಾತನಾಡಿದ ಅವರು ವೆಂಟಿಲೇಟರ್ ಗೆ ಹೋದ, ಪ್ರತಿ 10 ಮಂದಿಯಲ್ಲಿ ಒಂಬತ್ತು ಮಂದಿ ಸಾಯುತ್ತಿದ್ದಾರೆ, ಬದುಕಿ ಬರೋದು ಒಬ್ಬನೇ ಒಬ್ಬ ಎಂದು ಅವರು ಹೇಳಿದ್ದಾರೆ. ಸತೀಶ್ ರೆಡ್ಡಿಯವರ ಮಾತುಗಳನ್ನು ಕೇಳಿದ್ರೆ ಖಾಸಗಿ ಆಸ್ಪತ್ರೆಗಳು ವೆಂಟಿಲೇರ್ ಗೆ ಹಾಕಿದ ಸೋಂಕಿತರಿಂಗ ಲಕ್ಷ ಲಕ್ಷ ಅದು ಯಾಕೆ ಮತ್ತು ಹೇಗೆ ಪೀಕಿಸುತ್ತವೆ ಅನ್ನುವುದು ಅರ್ಥವಾಗುತ್ತದೆ.